《雪霁月明独步梅花下》
宋代·曲贞

雪晴月白梅花芬，朗行恍在琼瑶京。光摇灿灿玉宇净，香浮瑶瑶银河明。

乾坤元气正澄澈，林峦景色何晶荧。风神顾我精爽逼，襟怀顿觉尘嚣清。

凭高忽尔发长啸，千山响振鸾凤鸣。夜深一望五湖白，何当跨鹤游蓬瀛。

作者简介：曲贞，字抱一，鼋山（今江苏吴县西南）人。隐士，与米芾有倡和。事见《七十二峰足徵集》卷二。今录诗二首。